               COMISIA EUROPEANĂ
            Bruxelles, 30.6.2017
            COM(2017) 353 final
            2017/0146(COD)
            Propunere de
            REGULAMENT AL PARLAMENTULUI EUROPEAN ŞI AL CONSILIULUI
            privind statisticile din transportul feroviar (reformare)

               EXPUNERE DE MOTIVE

               1.În contextul unei Europe a cetăţenilor, Comisia acordă o mare importanţă simplificării şi clarităţii dreptului Uniunii în scopul de a-l face mai lizibil şi mai accesibil cetăţeanului, oferindu-i astfel posibilităţi sporite de a face uz de drepturile specifice care îi sunt conferite.

               Dar acest obiectiv nu va putea fi atins atât timp cât va persista un număr mult prea mare de dispoziţii care, fiind modificate de nenumărate ori şi adeseori în mod substanţial, se găsesc dispersate parte în actul originar, parte în actele modificatoare ulterioare. Astfel, pentru a identifica dispoziţiile în vigoare, este necesară o muncă de cercetare şi de comparare a unui număr mare de acte.

               Prin urmare, claritatea şi transparenţa dreptului depind şi de codificarea legislaţiei adeseori modificată.

               2.La 1 aprilie 1987, Comisia a dat instrucţiuni
                  1
                serviciilor sale de a realiza codificarea tuturor actelor cel mai târziu după a zecea lor modificare, menţionând că este vorba despre o cerinţă minimală şi că, în vederea clarităţii şi a bunei înţelegeri a dispoziţiilor acestora, serviciile responsabile ar trebui să codifice textele la intervale şi mai scurte.

               3.Concluziile preşedinţiei Consiliului European de la Edinburgh, din decembrie 1992, au confirmat aceste imperative
                  2
               , subliniind importanţa codificării care asigură o securitate juridică în ceea ce priveşte dreptul aplicabil la un moment dat în legătură cu o problemă specifică.

               Codificarea trebuie realizată respectând cu stricteţe procedura normală de adoptare a actelor Uniunii.

               4.Obiectul prezentei propuneri este codificarea Regulamentului (CE) nr. 91/2003 al Parlamentului European și al Consiliului din 16 decembrie 2002 privind statisticile din transportul feroviar
                  3
               . Noul regulament se substituie diverselor acte care îi sunt încorporate
                  4
               , păstrând în totalitate conţinutul actelor astfel codificate. În același timp, este de asemenea adecvat să se introducă o modificare de fond la articolul 4 alineatul (5) din respectivul regulament. Prin urmare, prezenta propunere ia forma unei reformări.

               5.Prezenta propunere de reformare a fost elaborată pe baza unei consolidări prealabile, în 24 de limbi oficiale, a textului Regulamentului (CE) nr. 91/2003 şi a actelor care lau modificat, efectuată prin intermediul unui sistem informatic, de către Oficiul pentru Publicaţii al Uniunii Europene. În cazul articolelor renumerotate, corelaţia între vechea numerotare şi cea nouă este prezentată în tabelul de corespondenţă din anexa X la regulamentul reformat.

               ê 91/2003 (adaptat)

               2017/0146 (COD)

               Propunere de

               REGULAMENT AL PARLAMENTULUI EUROPEAN ŞI AL CONSILIULUI

               privind statisticile din transportul feroviar (reformare)

               PARLAMENTUL EUROPEAN ŞI CONSILIUL UNIUNII EUROPENE,

               având în vedere Tratatul privind Ö funcţionarea Uniunii Europene Õ, în special articolul Ö 338 alineatul (1) Õ ,

               având în vedere propunerea Comisiei Europene,

               după transmiterea proiectului de act legislativ parlamentelor naţionale,

               având în vedere avizul Comitetului Economic şi Social European
                  5
               ,

               hotărând în conformitate cu procedura legislativă ordinară,

               întrucât:

               ò nou

               (1)Regulamentul (CE) nr. 91/2003
                  6
                al Parlamentului European și al Consiliului a fost modificat în mod substanțial de mai multe ori
                  7
               ..Întrucât se impun noi modificări, este necesar, din motive de claritate, să se procedeze la reformarea respectivului regulament.

               ê 91/2003 considerentul 1 (adaptat)

               (2)Căile ferate reprezintă o parte importantă a rețelelor de transport ale Ö Uniunii Õ.

               ê 2016/2032 considerentul 2

               (3)Sunt necesare statistici referitoare la transportul feroviar de mărfuri și de călători pentru a permite Comisiei să supravegheze și să dezvolte politica comună în domeniul transporturilor, precum și elementele referitoare la transport ale politicilor privind regiunile și rețelele transeuropene.

               ê 2016/2032 considerentul 3

               (4)Statisticile privind siguranța căilor ferate sunt necesare, de asemenea, pentru a permite Comisiei să pregătească și să monitorizeze acțiunile Uniunii în domeniul siguranței transportului. Agenția Uniunii Europene pentru Căile Ferate colectează datele referitoare la accidente care sunt solicitate în temeiul anexei I la Directiva 2004/49/CE al Parlamentului European și al Consiliului
                  8
                în ceea ce privește indicatorii comuni privind siguranța și metodele comune de calcul al costului accidentelor.

               ê 91/2003 considerentul 4 (adaptat)

               (5)Statisticile Ö la nivelul Uniunii Õ referitoare la transportul feroviar sunt de asemenea necesare pentru a îndeplini sarcinile de supraveghere prevăzute în articolul 15 din Directiva (CE) nr. 2012/34/UE a Parlamentului European și a Consiliului
                  9
               .

               ê 91/2003 considerentul 5 (adaptat)

               (6)Statisticile Ö la nivelul Uniunii Õ privind toate modurile de transport ar trebui culese în baza unor concepte și standarde comune, în scopul atingerii celei mai mari comparabilități posibile între modurile de transport.

               ê 2016/2032 considerentul 4

               (7)Este important să se evite dublarea eforturilor și să se optimizeze utilizarea informațiilor existente care pot fi utilizate în scopuri statistice. În acest scop și în vederea oferirii unor informații utile și ușor accesibile cetățenilor Uniunii și altor factori interesați cu privire la siguranța transportului feroviar și interoperabilitatea sistemului feroviar, inclusiv infrastructura feroviară, ar trebui instituite acorduri adecvate de cooperare în privința activităților statistice între serviciile Comisiei și entitățile relevante, inclusiv la nivel internațional.

               ê 2016/2032 considerentul 6

               (8)În producerea statisticilor europene, ar trebui să existe un echilibru între necesitățile utilizatorilor și sarcina suportată de respondenți.

               ê 2016/2032 considerentul 8

               (9)În raportul său către Parlamentul European și Consiliu privind experiența pe care a dobândit-o în aplicarea Regulamentului (CE) nr. 91/2003, Comisia s-a referit la faptul că acțiunile de dezvoltare pe termen lung vor duce, probabil, la suprimarea sau simplificarea datelor colectate deja în temeiul regulamentului respectiv și că scopul este de a reduce perioada de transmitere a datelor anuale privind transportul feroviar de călători. Comisia ar trebui să prezinte în continuare, la intervale regulate, rapoarte privind punerea în aplicare a prezentului regulament.

               ê 91/2003 considerentul 7

               (10)Coexistența întreprinderilor feroviare publice și private care funcționează într-o piață comercială de transport feroviar necesită o specificare explicită a informațiilor statistice care ar trebui oferite de către toate întreprinderile feroviare și difuzate de Eurostat.

               ê 91/2003 considerentul 8 (adaptat)

               (11)În conformitate cu principiul subsidiarității prevăzut în articolul 5 din Ö Tratatul privind Uniunea Europeană Õ, crearea unor standarde statistice comune care permit producerea unor date armonizate este o acțiune care poate fi întreprinsă eficient numai la nivelul Ö Uniunii Õ. Aceste standarde ar trebui puse în aplicare în fiecare stat membru sub autoritatea organismelor și instituțiilor responsabile de producerea statisticilor oficiale.

               ê 91/2003 considerentul 9

               (12)Regulamentul (CE) nr. 223/2009 al Parlamentului European și al Consiliului
                  10
                oferă un cadru de referință pentru dispozițiile prevăzute în prezentul regulament.

               ê 2016/2032 considerentul 10 (adaptat)

               (13)Pentru a reflecta noile evoluții din statele membre, menținând, în același timp, o procedură de colectare a datelor privind transportul feroviar armonizată pe întreg teritoriul Uniunii, precum și calitatea ridicată a datelor transmise de statele membre, competența de a adopta acte în conformitate cu articolul 290 din Ö Tratatul privind funcţionarea Uniunii Europene Õ ar trebui să fie delegată Comisiei în ceea ce privește modificarea prezentului regulament pentru a adapta definițiile tehnice și a elabora definiții tehnice suplimentare. Este deosebit de important ca, în cursul activității sale pregătitoare, Comisia să organizeze consultări adecvate, inclusiv la nivel de experți, și ca respectivele consultări să se desfășoare în conformitate cu principiile stabilite în Acordul interinstituțional din 13 aprilie 2016 privind o mai bună legiferare
                  11
               . În special, pentru a asigura participarea egală la pregătirea actelor delegate, Parlamentul European și Consiliul primesc toate documentele în același timp cu experții din statele membre, iar experții acestor instituții au acces sistematic la reuniunile grupurilor de experți ale Comisiei însărcinate cu pregătirea actelor delegate.

               ê 2016/2032 considerentul 11

               (14)Comisia ar trebui să se asigure că respectivele acte delegate nu implică o sarcină suplimentară semnificativă pentru statele membre sau pentru respondenți.

               ê 2016/2032 considerentul 12

               (15)În vederea asigurării unor condiții uniforme pentru punerea în aplicare a prezentului regulament, ar trebui conferite Comisiei competențe de executare în ceea ce privește specificarea informațiilor care trebuie să fie furnizate pentru rapoartele privind calitatea și comparabilitatea rezultatelor, precum și în ceea ce privește modalitățile de difuzare a rezultatelor respective de către Comisie (Eurostat). Competențele respective ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului
                  12
               .

               ê 2016/2032 considerentul 13

               (16)Comitetul Sistemului Statistic European a fost consultat,

               ê 91/2003 (adaptat)

               ADOPTĂ PREZENTUL REGULAMENT:

               Articolul 1

               Obiectiv

               Obiectivul prezentului regulament este acela de a stabili norme comune pentru elaborarea statisticilor de transport feroviar Ö la nivelul Uniunii Õ.

               Articolul 2

               Domeniu de aplicare

               Prezentul regulament privește toate căile ferate din Ö Uniune Õ. Fiecare stat membru raportează statistici referitoare la transportul feroviar pe teritoriul său național. Când o întreprindere feroviară funcționează în mai mult de un stat membru, autoritățile naționale în cauză solicită ca întreprinderea să ofere date separat pentru fiecare țară în care funcționează, astfel încât să fie posibilă compilarea statisticilor naționale.

               Statele membre pot exclude din domeniul de aplicare al prezentului regulament:

               (a)întreprinderile feroviare care funcționează în întregime sau cu precădere în cadrul instalațiilor industriale și similare, inclusiv porturi;

               (b)întreprinderile feroviare care oferă mai ales servicii de turism local, cum ar fi căile ferate pe care funcționează locomotive cu aburi, conservate datorită importanței lor istorice.

               Articolul 3

               Definiții

               ê 1192/2003 articolul 1 punctul 1 (adaptat)

               (1) În înțelesul prezentului regulament, termenii și expresiile se definesc după cum urmează:

               1.„țară declarantă” înseamnă statul membru care transmite date către Eurostat;

               2.„autorități naționale” înseamnă institutele naționale de statistică și alte organisme care au atribuții de elaborare a statisticilor Ö europene Õ în fiecare stat membru;

               3.„cale ferată” înseamnă calea de comunicare pe șine, utilizată exclusiv de vehiculele feroviare;

               4.„vehicul feroviar” înseamnă echipamente mobile care rulează exclusiv pe șine și care se deplasează fie cu ajutorul puterii proprii (vehicule de tractare), fie remorcate de alt vehicul (vagoane de călători, remorci de automotoare, furgoane și vagoane de marfă);

               5.„întreprindere feroviară” înseamnă orice întreprindere publică sau privată care oferă servicii de transport de mărfuri și/sau călători pe calea ferată. Întreprinderile a căror singură activitate constă în a presta servicii de transport pentru călători cu metroul, tramvaiul și/sau metroul ușor se exclud;

               6.„transport de mărfuri pe calea ferată” înseamnă deplasarea mărfurilor care utilizează vehicule feroviare între locul de încărcare și locul de descărcare;

               7.„transport de călători pe calea ferată” înseamnă deplasarea călătorilor care utilizează vehicule feroviare între locul de îmbarcare și locul de debarcare. Transportul călătorilor cu metroul, tramvaiul și/sau metroul ușor se exclude;

               8.„metrou” (cunoscut și ca „tren subteran” sau „tren metropolitan”) înseamnă o cale ferată electrică pentru transportul de călători, care are capacitate pentru un volum ridicat de trafic și care se caracterizează prin drept de trecere exclusiv, garnituri formate din mai multe vagoane, viteză ridicată și accelerare rapidă, semnalizare sofisticată, precum și absența pasajelor de nivel pentru, ceea ce permite o frecvență ridicată a trenurilor și o frecvență ridicată de ocupare a peronului. De asemenea, metrourile se caracterizează prin stații aflate la distanțe mici, ceea ce în mod normal înseamnă o distanță de 700 până la 1 200 m între stații. „Viteza mare” se referă la comparația cu tramvaiele și metroul ușor, aici însemnând între 30 și 40 km/h pe distanțe mai mici și între 40 și 70 km/h pe distanțe mai mari;

               9.„tramvai” înseamnă un vehicul rutier de călători destinat să transporte mai mult de nouă persoane (inclusiv vatmanul), conectat la conductori electrici sau propulsat de un motor diesel și care rulează pe șine;

               10.„metrou ușor” înseamnă o cale ferată pentru transportul de călători care deseori utilizează vagoane cu propulsie electrică și rulare pe șine, care rulează izolat sau în trenuri scurte pe linii feroviare fixe duble. În general, distanța dintre stații/opriri este de sub 1 200 m. În comparație cu metrourile, metroul ușor are o construcție mai ușoară, este proiectat pentru volume de trafic mai scăzute și de obicei circulă cu viteze mai scăzute. Uneori este dificil să se distingă cu precizie între metroul ușor și tramvaie; în general, tramvaiele nu sunt separate de traficul rutier, în timp ce metroul ușor poate fi separat de alte sisteme;

               11.„transport național” înseamnă transportul feroviar între două locuri (un loc de încărcare/îmbarcare și un loc de descărcare/debarcare) situate în țara declarantă. Poate implica tranzitul printr-o a doua țară;

               12.„transport internațional” înseamnă transportul feroviar între un loc (de încărcare/îmbarcare sau descărcare/debarcare) din țara declarantă și un loc (de încărcare/îmbarcare sau descărcare/debarcare) în altă țară;

               13.„tranzit” înseamnă transportul feroviar prin țara declarantă între două locuri (un loc de încărcare/îmbarcare și un loc de descărcare/debarcare) în afara țării declarante. Operațiunile de transport care implică încărcarea/îmbarcarea sau descărcarea/debarcarea mărfurilor/călătorilor la granița țării declarante din sau pe alt mijloc de transport nu sunt considerate tranzit;

               14.„călător pe calea ferată” înseamnă orice persoană, cu excepția membrilor personalului trenului, care efectuează o călătorie pe calea ferată. Pentru statisticile privind accidentele, sunt incluși călătorii care încearcă să se îmbarce/să debarce dintr-un tren în mișcare;

               15.„număr de călători” înseamnă numărul de călătorii efectuate de călători pe calea ferată, fiecare călătorie fiind definită ca deplasare de la locul de îmbarcare la locul de debarcare, cu sau fără transferuri dintr-un vehicul feroviar în altul. În cazul în care călătorii utilizează serviciile mai multor întreprinderi feroviare, atunci când este posibil nu Ö trebuie Õ numărați de mai multe ori;

               16.„călători-km” înseamnă unitatea de măsură reprezentând transportul unui călător pe calea ferată pe o distanță de un kilometru. Este luată în considerare numai distanța pe teritoriul național al țării declarante;

               17.„greutate” înseamnă cantitatea de mărfuri în tone (1 000 kilograme). Greutatea de luat în considerare include, în plus față de greutatea mărfurilor transportate, greutatea ambalajelor și greutatea proprie a containerelor, cutiilor mobile, paleților, precum și a vehiculelor rutiere transportate pe calea ferată în cursul operațiunilor de transport combinat. În cazul în care mărfurile sunt transportate utilizând serviciile mai multor întreprinderi feroviare, atunci când este posibil, greutatea mărfurilor nu Ö trebuie Õ luată în calcul de mai multe ori;

               18.„tonă-km” înseamnă unitatea de măsură pentru transportul de mărfuri, care reprezintă transportul unei tone (1 000 kilograme) de mărfuri pe o distanță de un kilometru. Se ia în considerare numai distanța pe teritoriul național al țării declarante;

               19.„tren” înseamnă unul sau mai multe vehicule feroviare remorcate de una sau mai multe locomotive sau automotoare ori un automotor care circulă singur, rulând sub un anumit număr sau cu o denumire specifică de la un punct fix inițial la un punct fix final. O locomotivă ușoară, respectiv o locomotivă care circulă singură, nu este considerată tren;

               20.„tren-km” înseamnă unitatea de măsură care reprezintă deplasarea unui tren pe o distanță de un km. Distanța utilizată este distanță parcursă efectiv, dacă este cunoscută, în caz contrar fiind utilizată distanța standard a rețelei între origine și destinație. Este luată în considerare numai distanța pe teritoriul național al țării declarante;

               21.„tren complet” înseamnă orice transport care cuprinde unul sau mai multe vagoane transportate în același timp de același expeditor la aceeași stație și deplasate fără nici o schimbare în compunerea trenului la aceeași stație de destinație pentru același destinatar;

               22.„încărcătură completă” înseamnă orice transport de mărfuri pentru care este necesară utilizarea exclusivă a unui vagon, indiferent dacă este utilizată sau nu capacitatea de încărcare totală;

               23.„TEU (Twenty-foot Equivalent Unit” înseamnă echivalent 20 de picioare) înseamnă o unitate standard bazată pe un container ISO cu o lungime de 20 de picioare (6,10 m) utilizat ca unitate de măsură statistică a fluxurilor sau capacităților de trafic. Un container standard ISO seria 1 de 40 de picioare este egal cu 2 TEU. Cutiile mobile sub 20 de picioare reprezintă 0,75 TEU, cele între 20 și 40 de picioare 1,5 TEU, iar cele peste 40 de picioare 2,25 TEU.

               ê 2016/2032 articolul 1 punctul 1 litera (b)

               (2) Se conferă Comisiei competența să adopte acte delegate în conformitate cu articolul 10 referitor la modificarea prezentului articol în vederea adaptării definițiilor tehnice prevăzute la alineatul (1) punctele 8, 9, 10, 21, 22 și 23 și elaborării unor definiții tehnice suplimentare atunci când este necesar pentru a ține seama de noile evoluții care necesită definirea unui anumit nivel de detaliere tehnică cu scopul de a asigura armonizarea statisticilor.

               Atunci când exercită respectiva competență, Comisia se asigură că actele delegate nu creează o sarcină suplimentară considerabilă pentru statele membre sau pentru respondenți. De asemenea, Comisia justifică în mod corespunzător acțiunile statistice prevăzute în actele delegate respective, folosind, după caz, o analiză a eficienței costurilor, inclusiv o evaluare a sarcinii suportate de respondenți și a costurilor de elaborare a statisticilor, astfel cum se menționează la articolul 14 alineatul (3) litera (c) din Regulamentul (CE) nr. 223/2009.

               ê 91/2003

               Articolul 4

               Culegerea datelor

               (1) Statisticile care urmează a fi culese sunt stabilite în anexele la prezentul regulament. Acestea acoperă următoarele tipuri de date:

               (a)statistici anuale privind transportul de mărfuri – raportare detaliată (anexa I);

               (b)statistici anuale privind transportul de călători – raportare detaliată (anexa II);

               (c)statistici trimestriale privind transportul de mărfuri și de călători (anexa III);

               (d)statistici regionale privind transportul de mărfuri și de călători (anexa IV);

               (e)statistici privind fluxurile de trafic pe rețeaua feroviară (anexa V).

               ê 2016/2032 articolul 1 punctul 2 litera (b)

               (2) Statele membre raportează în temeiul anexelor I și II date pentru întreprinderile care au:

               (a)un volum total de transport de marfă de cel puțin 200 000 000 de tone-km sau cel puțin 500 000 de tone;

               (b)un volum total de transport de călători de cel puțin 100 000 000 de călători-km.

               Raportarea în temeiul anexelor I și II este opțională în ceea ce privește întreprinderile care se situează sub pragurile menționate la literele (a) și (b).

               ê 2016/2032 articolul 1 punctul 2 litera (c)

               (3) Statele membre raportează în temeiul anexei VIII datele totale pentru întreprinderile care se situează sub pragurile menționate la alineatul (2), în cazul în care datele respective nu sunt raportate în temeiul anexelor I și II, astfel cum este specificat în anexa VIII.”

               ê 91/2003

               (4) În sensul prezentului regulament, mărfurile sunt clasificate în conformitate cu anexa VI. În plus, mărfurile periculoase sunt clasificate în conformitate cu anexa VII.

                  ê 219/2009 articolul 1 și anexa 4.4

               (5) Conținutul anexelor poate fi adaptat de către Comisie. Măsurile respective, destinate să modifice elemente neesențiale ale prezentului regulament, se adoptă în conformitate cu procedura de reglementare cu control menționată la articolul 11 alineatul (3).

                  ê 91/2003

               Articolul 5

               Surse de date

               (1) Statele membre desemnează o organizație publică sau privată care să participe la culegerea de date solicitate în temeiul prezentului regulament.

               (2) Datele necesare pot fi obținute utilizând orice combinație a următoarelor surse:

               (a)analize obligatorii;

               ê 2016/2032 articolul 1 punctul 3 (adaptat)

               b)date administrative, inclusiv date colectate de autoritățile de reglementare, în special scrisoarea de trăsură, în cazul în care aceasta este disponibilă;

               ê 91/2003 (adaptat)

               (c)proceduri statistice de estimare;

               (d)date furnizate de organizații profesionale din industria feroviară;

               (e)studii ad-hoc.

               (3) Autoritățile naționale iau măsuri pentru coordonarea surselor de date folosite și pentru asigurarea calității statisticilor transmise către Eurostat.

               Articolul 6

               Transmiterea statisticilor către Eurostat

               (1) Statele membre transmit către Eurostat statisticile prevăzute în articolul 4.

               (2) Modalitățile de transmitere a statisticilor prevăzute în articolul 4 sunt stabilite în conformitate cu procedura Ö de examinare Õ prevăzută în articolul 11 alineatul (2).

               ê 2016/2032 articolul 1 punctul 4

               Articolul 7

               Difuzarea

               Statisticile bazate pe datele specificate în anexele I-V și VII sunt difuzate de către Comisie (Eurostat).

               Comisia adoptă acte de punere în aplicare de stabilire a modalităților de difuzare a rezultatelor. Actele de punere în aplicare respective se adoptă în conformitate cu procedura de examinare menționată la articolul 11 alineatul (2).

               ê 91/2003

               Articolul 8

               Calitatea statisticilor

               (1) Pentru a asista statele membre în menținerea calității statisticilor în domeniul transportului feroviar, Eurostat elaborează și publică recomandări metodologice. Aceste recomandări iau în considerare cele mai bune practici ale autorităților naționale, ale întreprinderilor feroviare și ale organizațiilor profesionale din sectorul feroviar.

               ê 2016/2032 articolul 1 punctul 5 litera (a)

               (2) Statele membre iau toate măsurile necesare pentru asigurarea calității datelor transmise.

               ê 91/2003

               (3) Calitatea datelor statistice este evaluată de Eurostat. În acest sens, la solicitarea Eurostat, statele membre furnizează informații privind metodele utilizate în elaborarea statisticilor.

               ê 2016/2032 articolul 1 punctul 5 litera (b)

               (4)
                     În sensul prezentului regulament, datele care trebuie să fie transmise fac obiectul criteriilor privind calitatea menționate la articolul 12 alineatul (1) din Regulamentul (CE) nr. 223/2009.

               (5) Comisia adoptă acte de punere în aplicare precizând modalitățile detaliate, structura, periodicitatea și comparabilitatea elementelor pentru rapoartele standard privind calitatea. Actele de punere în aplicare respective se adoptă în conformitate cu procedura de examinare menționată la articolul 11 alineatul (2).

               ê 2016/2032 articolul 1 punctul 6

               Articolul 9

               Rapoarte privind punerea în aplicare

               După consultarea Comitetului Sistemului Statistic European, Comisia prezintă Parlamentului European și Consiliului, până la 31 decembrie 2020 și, ulterior, la fiecare patru ani, un raport privind punerea în aplicare a prezentului regulament și privind evoluțiile viitoare.

               În raportul respectiv, Comisia ține seama de informațiile relevante furnizate de statele membre cu privire la calitatea datelor transmise, metodele de colectare a datelor utilizate și informații despre potențiale îmbunătățiri și despre nevoile utilizatorilor.

               În special, raportul evaluează:

               (a)beneficiile aduse Uniunii, statelor membre, precum și furnizorilor și utilizatorilor informațiilor statistice, de statisticile produse, în raport cu costurile acestora;

               (b)calitatea datelor transmise, metodele de colectare a datelor utilizate și calitatea statisticilor produse.

               ê 2016/2032 articolul 1 punctul 7

               Articolul 10

               Exercitarea delegării de competențe

               (1) Competența de a adopta acte delegate este conferită Comisiei în condițiile prevăzute la prezentul articol.

               (2) Competența de a adopta acte delegate menționată la articolul 3 alineatul (2) se conferă Comisiei pe o perioadă de cinci ani începând cu 13 decembrie 2016. Comisia întocmește un raport privind delegarea de competență cel târziu cu nouă luni înainte de încheierea perioadei de cinci ani. Delegarea de competență se prelungește tacit cu perioade identice, cu excepția cazului în care Parlamentul European sau Consiliul se opune prelungirii respective cel târziu cu trei luni înainte de încheierea fiecărei perioade.

               (3) Delegarea de competențe menționată la articolul 3 alineatul (2) poate fi revocată oricând de Parlamentul European sau de Consiliu. O decizie de revocare pune capăt delegării de competențe specificate în respectiva decizie. Aceasta intră în vigoare în ziua următoare publicării deciziei în Jurnalul Oficial al Uniunii Europene sau la o dată ulterioară specificată în decizie. Decizia nu aduce atingere valabilității actelor delegate care sunt deja în vigoare.

               (4) Înainte de adoptarea unui act delegat, Comisia îi consultă pe experții desemnați de fiecare stat membru în conformitate cu principiile prevăzute în Acordul interinstituțional din 13 aprilie 2016 privind o mai bună legiferare.

               (5) De îndată ce adoptă un act delegat, Comisia îl notifică simultan Parlamentului European și Consiliului.

               (6) Un act delegat adoptat în temeiul articolului 3 alineatul (2) intră în vigoare numai dacă nici Parlamentul European, nici Consiliul nu au formulat obiecții în termen de două luni de la notificarea actului respectiv Parlamentului European și Consiliului sau dacă, înainte de expirarea acestui termen, Parlamentul European și Consiliul au informat Comisia că nu vor formula obiecții. Termenul respectiv se prelungește cu două luni la inițiativa Parlamentului European sau a Consiliului.

               ê 2016/2032 articolul 1 punctul 8

               Articolul 11

               Procedura comitetului

               (1) Comisia este asistată de Comitetul Sistemului Statistic European instituit prin Regulamentul (CE) nr. 223/2009. Comitetul respectiv este un comitet în sensul Regulamentului (UE) nr. 182/2011.

               (2) Atunci când se face trimitere la prezentul alineat, se aplică articolul 5 din Regulamentul (UE) nr. 182/2011.

               ê

               Articolul 12

               Abrogări

               Regulamentul (CE) nr. 91/2003 se abrogă.

               Trimiterile la regulamentul abrogat se interpretează ca trimiteri la prezentul regulament și se citesc în conformitate cu tabelul de corespondență din anexa X.

               ê 91/2003 (adaptat)

               Articolul 13

               Intrare în vigoare

               Prezentul regulament intră în vigoare în a Ö douăzecea Õ zi de la publicarea în Jurnalul Oficial al Ö Uniunii Õ Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles,

                  Pentru Parlamentul European,
                        Pentru Consiliu,

                  Preşedintele
                        Preşedintele

                     (1)
                  COM(87) 868 PV.

                     (2)
                  A se vedea anexa 3 din partea A a concluziilor.

                     (3)
                  Înscrisă în programul legislativ pentru anul 2017.

                     (4)
                  A se vedea anexa IX. la prezenta propunere.

                     (5)
                  JO C […], […], p. […].

                     (6)
                  Regulamentul (CE) nr. 91/2003 al Parlamentului European și al Consiliului din 16 decembrie 2002 privind statisticile din transportul feroviar (JO L 14, 21.1.2003, p. 1).

                     (7)
                  A se vedea anexa IX.

                     (8)
                  Directiva 2004/49/CE a Parlamentului European și a Consiliului din 29 aprilie 2004 privind siguranța căilor ferate comunitare și de modificare a Directivei 95/18/CE a Consiliului privind acordarea de licențe întreprinderilor feroviare și a Directivei 2001/14/CE privind repartizarea capacităților de infrastructură feroviară și perceperea de tarife pentru utilizarea infrastructurii feroviare și certificarea siguranței (Directiva privind siguranța feroviară) (JO L 164, 30.4.2004, p. 44).

                     (9)
                  Directiva 2012/34/UE a Parlamentului European și a Consiliului din 21 noiembrie 2012 privind instituirea spațiului feroviar unic european (JO L 343, 14.12.2012, p. 32).

                     (10)
                  Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene și de abrogare a Regulamentului (CE, Euratom) nr. 1101/2008 al Parlamentului European și al Consiliului privind transmiterea de date statistice confidențiale Biroului Statistic al Comunităților Europene, a Regulamentului (CE) nr. 322/97 al Consiliului privind statisticile comunitare și a Deciziei 89/382/CEE, Euratom a Consiliului de constituire a Comitetului pentru programele statistice ale Comunităților Europene (JO L 87, 31.3.2009, p. 164).

                     (11)
                  JO L 123, 12.5.2016, p. 1.

                     (12)
                  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).

    ---documentbreak---

               COMISIA EUROPEANĂ
            Bruxelles, 30.6.2017
            COM(2017) 353 final
            ANEXE
            la
            Propunere deREGULAMENT AL PARLAMENTULUI EUROPEAN ŞI AL CONSILIULUI
            privind statisticile din transportul feroviar (reformare)

               ANEXA I

                        STATISTICI ANUALE PRIVIND TRANSPORTUL DE MĂRFURI – RAPORTARE DETALIATĂ

                        Listă de variabile și unități de măsură

                        Mărfuri transportate în:

                        –tone

                        –tone-km

                        Mișcări de trenuri de marfă în:

                        –trenuri-km

                        Număr de unități de transport intermodal transportate în:

                        –număr

                        –TEU (unitate echivalent 20 picioare) (pentru containere și containere mobile)

                        Perioada de referință

                        Un an

                        Frecvența

                        În fiecare an

                        Lista tabelelor cu defalcare pentru fiecare tabel

                        Tabelul I1: mărfuri transportate, pe tipuri de transport

                        Tabelul I2: mărfuri transportate, pe tipuri de mărfuri (Anexa VI)

                        Tabelul I3: mărfuri transportate (pentru traficul internațional și de tranzit) pe țară de încărcare și țară de descărcare

                        Tabelul I4: mărfuri transportate, pe categorii de mărfuri periculoase (Anexa VII)

                        Tabelul I5: mărfuri transportate, pe tipuri de modalități de expediție (opțional)

                        Tabelul I6: mărfuri transportate în unități de transport intermodal, pe tipuri de transport și pe tipuri de unități de transport

                        Tabelul I7: mărfuri transportate în unități de transport intermodal, pe tipuri de transport și pe tipuri de unități de transport

                        Tabelul I8: număr de unități de transport intermodal goale transportate, pe tipuri de transport și pe tipuri de unități de transport

                        Tabelul I9: mișcări de trenuri de marfă

                        Termen pentru transmiterea datelor

                        Cinci luni de la sfârșitul perioadei de referință

                        Prima perioadă de referință pentru tabelele I1, I2 și I3

                        2003

                        Prima perioadă de referință pentru tabelele I4, I5, I6, I7, I8 și I9

                        2004

                        Note

                        1.
                              Tipul de transport este defalcat după cum urmează:

                        –național

                        –internațional-intrări

                        –internațional-ieșiri

                        –tranzit

                        2.
                              Tipul de modalitate de expediție poate fi defalcat după cum urmează:

                        –tren complet

                        –încărcătură completă

                        –altele

                        3.
                              Tipul de unitate de transport este defalcat după cum urmează:

                        –containere și containere mobile

                        –semiremorci (neînsoțite)

                        –vehicule rutiere (însoțite)

                        4.
                              Pentru tabelul I3, Eurostat și statele membre pot adopta dispoziții pentru facilitarea consolidării datelor provenind din întreprinderi din alte state membre, pentru a asigura coerența acestor date.

                        5.
                              Pentru tabelul I4, statele membre indică ce categorii de trafic, dacă este cazul, nu sunt incluse în datele menționate.

                        6.
                              Pentru tabelele I2 – I8, în cazul în care nu sunt disponibile informații complete privind transportul de tranzit, statele membre raportează toate datele disponibile.

               _____________

               ê 2032/2016 articolul 1. 11 și anexa I

               ANEXA II

                        STATISTICI ANUALE PRIVIND TRANSPORTUL DE CĂLĂTORI – RAPORTARE DETALIATĂ

                        Listă de variabile și unități de măsură

                        Călători transportați în:

                        –număr de călători

                        –călători-km

                        Mișcări de trenuri de călători în:

                        –trenuri-km

                        Perioada de referință

                        Un an

                        Frecvența

                        Anual

                        Lista tabelelor, cu defalcarea pentru fiecare tabel

                        Tabelul II1: călători transportați, pe tip de transport

                        Tabelul II2: transport internațional de călători, pe țară de îmbarcare și pe țară de debarcare

                        Tabelul II3: mișcări de trenuri de călători

                        Termenul pentru transmiterea datelor

                        Opt luni de la sfârșitul perioadei de referință

                        Prima perioadă de referință

                        2016

                        Note

                        1.Tipul de transport este defalcat după cum urmează:

                        –național

                        –internațional

                        2.Pentru tabelele II1 și II2, statele membre raportează date, inclusiv informații provenite din vânzarea de bilete în afara țării care raportează. Aceste informații pot fi obținute fie direct de la autoritățile naționale din alte țări, fie prin acorduri internaționale privind compensarea biletelor.

               _____________

               ê 91/2003

               ANEXA III

                        STATISTICI TRIMESTRIALE PRIVIND TRANSPORTUL DE MĂRFURI ȘI DE CĂLĂTORI

                        Listă de variabile și unități de măsură

                        Mărfuri transportate în:

                        –tone

                        –tone-km

                        Călători transportați în:

                        –număr de călători

                        –călători-km

                        Perioada de referință

                        Un trimestru

                        Frecvență

                        Fiecare trimestru

                        Lista tabelelor cu defalcare pentru fiecare tabel

                        Tabelul III1: mărfuri transportate

                        Tabelul III2: călători transportați

                        Termen pentru transmiterea datelor

                        Trei luni de la sfârșitul perioadei de referință

                        Prima perioadă de referință

                        Primul trimestru din 2004

                        Note

                        1.
                              Tabelele III1 și III2 pot fi raportate pe baza datelor provizorii, incluzând estimările. Pentru tabelul III2, statele membre pot raporta date pe baza vânzărilor de bilete din țara declarantă sau pe baza oricărei alte surse disponibile.

                        2.
                              Aceste statistici sunt furnizate pentru întreprinderile menționate în anexele I și II.

               _____________

               ANEXA IV

                        STATISTICI REGIONALE PRIVIND TRANSPORTUL DE MĂRFURI ȘI DE CĂLĂTORI

                        Listă de variabile și unități de măsură

                        Mărfuri transportate în:

                        –tone

                        Călători transportați în:

                        –număr de călători

                        Perioada de referință

                        Un an

                        Frecvența

                        La fiecare cinci ani

                        Lista tabelelor cu defalcare pentru fiecare tabel

                        Tabelul IV1: transport de mărfuri național pe regiune de încărcare și regiune de descărcare (NUTS 2)

                        Tabelul IV2: transport de mărfuri internațional pe regiune de încărcare și regiune de descărcare (NUTS 2)

                        Tabelul IV3: transport național de călători pe regiune de îmbarcare și regiune de debarcare (NUTS 2)

                        Tabelul IV4: transport internațional de călători pe regiune de îmbarcare și regiune de debarcare (NUTS 2)

                        Termen pentru transmiterea datelor

                        12 luni de la sfârșitul perioadei de referință

                        Prima perioadă de referință

                        2005

                        Note

                        1.
                              În cazul în care locul de încărcare sau descărcare (tabelele IV1, IV2) sau de îmbarcare sau debarcare (tabelele IV3, IV4) este în afara Spațiului Economic European, statele membre raportează numai țara.

                        2.
                              Pentru a asista statele membre la elaborarea acestor tabele, Eurostat furnizează statelor membre o listă a codurilor de gară UIC și a codurilor NUTS corespunzătoare.

                        3.
                              Pentru tabelele IV3 și IV4, statele membre pot raporta date pe baza vânzărilor de bilete sau pe baza oricărei alte surse disponibile.

                        4.
                              Aceste statistici sunt furnizate pentru întreprinderile menționate în anexele I și II.

               _____________

               ANEXA V

                        STATISTICI PRIVIND FLUXURILE DE TRAFIC PE REȚEAUA FEROVIARĂ

                        Listă de variabile și unități de măsură

                        Transport de mărfuri:

                        –număr de trenuri

                        Transport de călători:

                        –număr de trenuri

                        Altele (trenuri de serviciu etc.) (opțional):

                        –număr de trenuri

                        Perioada de referință

                        Un an

                        Frecvența

                        La fiecare cinci ani

                        Lista tabelelor cu defalcare pentru fiecare tabel

                        Tabelul V1: transport de mărfuri, pe segmente de rețea

                        Tabelul V2: transport de călători, pe segmente de rețea

                        Tabelul V3: altele (trenuri de serviciu etc.), pe segmente de rețea (opțional)

                        Termen pentru transmiterea datelor

                        18 luni de la sfârșitul perioadei de referință

                        Prima perioadă de referință

                        2005

                        Note

                        1.
                              Statele membre definesc un set de segmente de rețea pentru a include cel puțin rețeaua transeuropeană (RTE) feroviară de pe teritoriul lor național. Acestea comunică Eurostat:

                        –coordonatele geografice și alte date necesare pentru a identifica și localiza fiecare segment de rețea, precum și legăturile dintre segmente;

                        –informații privind caracteristicile (inclusiv capacitatea) trenurilor care utilizează fiecare segment de rețea.

                        2.
                              Fiecare segment de rețea care face parte din RTE feroviară este identificat prin intermediul unui atribut suplimentar în înregistrarea de date, pentru a permite cuantificarea traficului de pe RTE feroviară.

               _____________

               ê 1304/2007 articolul 3 și anexa

               ANEXA VI

               NST 2007

                        Diviziune

                        Descriere

                        01

                        Produse agricole, de vânătoare și forestiere; pește și alte produse pescărești

                        02

                        Cărbune și lignit; țiței și gaze naturale

                        03

                        Minereuri metalifere și alte produse de minerit și exploatare în carieră; turbă; uraniu și toriu

                        04

                        Produse alimentare, băuturi și tutun

                        05

                        Textile și produse textile; piele și produse din piele

                        06

                        Lemn și produse din lemn și plută (cu excepția mobilierului); articole din paie și materiale de împletit; celuloză, hârtie și produse din hârtie; materiale tipărite și pe medii de stocare

                        07

                        Cocs și produse petroliere rafinate

                        08

                        Chimicale, produse chimice și fibre sintetice și artificiale; produse din mase plastice și din cauciuc; combustibil nuclear

                        09

                        Alte produse minerale nemetalice

                        10

                        Metale de bază; produse metalice fabricate, cu excepția mașinilor și a echipamentelor

                        11

                        Mașini și echipamente n.c.a.; mașini și aparatură de calcul pentru birou; mașini și aparate electrice n.c.a.; echipamente și aparate radio, TV și de comunicații; instrumente medicale, optice și de precizie; ceasuri și ceasornice

                        12

                        Echipamente de transport

                        13

                        Mobilier; alte mărfuri manufacturate n.c.a.

                        14

                        Materii prime secundare; deșeuri urbane și alte deșeuri

                        15

                        Poștă, colete

                        16

                        Echipamente și materiale utilizate în transportul de mărfuri

                        17

                        Mărfuri mutate în cursul mutării de gospodării sau birouri; bagaje transportate separat de pasageri; automobile mutate în scopul reparațiilor; alte mărfuri necomerciale n.c.a.

                        18

                        Mărfuri grupate: un amestec de tipuri de mărfuri care sunt transportate împreună

                        19

                        Mărfuri neidentificabile: mărfuri care nu pot fi identificate dintr-un motiv sau altul și care, prin urmare, nu pot fi clasificate în grupele 01-16.

                        20

                        Alte mărfuri n.c.a.

               _____________

               ê 91/2003

               ANEXA VII

               CLASIFICAREA MĂRFURILOR PERICULOASE

               1.
                     Explozibili

               2.
                     Gaze, comprimate, lichefiate sau dizolvate sub presiune

               3.
                     Lichide inflamabile

               4.1.
                     Solide inflamabile

               4.2.
                     Substanțe cu risc de combustie spontană

               4.3.
                     Substanțe care, în contact cu apa, emit gaze inflamabile

               5.1.
                     Substanțe oxidante

               5.2.
                     Peroxizi organici

               6.1.
                     Substanțe toxice

               6.2.
                     Substanțe care pot produce contaminări

               7.
                     Materiale radioactive

               8.
                     Substanțe corosive

               9.
                     Substanțe periculoase diverse

               Observație:

               Aceste categorii sunt cele definite în regulamentele referitoare la transportul feroviar internațional de mărfuri periculoase, cunoscute în general sub numele de RID, adoptate în temeiul Directiva 2008/68/CE a Parlamentului European și a Consiliului
                  1
               .

               _____________

               ê 2032/2016 articolul 1. punctul 12 și anexa II

               ANEXA VIII

                        Tabelul VIII.1

                        NIVEL DE ACTIVITATE DE TRANSPORT ÎN TRANSPORTUL DE MĂRFURI

                        Listă de variabile și unități de măsură

                        Mărfuri transportate în:

                        –total tone

                        –total tone-km

                        Mișcări de trenuri de marfă în:

                        –total trenuri-km

                        Perioada de referință

                        Un an

                        Frecvența

                        Anual

                        Termenul pentru transmiterea datelor

                        Cinci luni de la sfârșitul perioadei de referință.

                        Prima perioadă de referință

                        2017

                        Note

                        Numai pentru întreprinderile care înregistrează un volum total de transport de marfă de mai puțin de 200 de milioane de tone-km și mai puțin de 500 000 de tone și care nu raportează date în temeiul anexei I (raportare detaliată).

                        Tabelul VIII.2

                        NIVEL DE ACTIVITATE DE TRANSPORT ÎN TRANSPORTUL DE CĂLĂTORI

                        Listă de variabile și unități de măsură

                        Călători transportați în:

                        –total călători

                        –total călători-km

                        Mișcări de trenuri de călători în:

                        –total trenuri-km

                        Perioada de referință

                        Un an

                        Frecvența

                        Anual

                        Termenul pentru transmiterea datelor

                        Opt luni de la sfârșitul perioadei de referință.

                        Prima perioadă de referință

                        2017

                        Note

                        Numai pentru întreprinderile care înregistrează un volum total de transport de călători mai mic de 100 de milioane de călători-km și care nu raportează date în temeiul anexei II (raportare detaliată).

               _____________

               é

               ANEXA IX

               Regulamentul abrogat și modificările sale ulterioare

                        Regulamentul (CE) nr.91/2003 al Parlamentului European și al Consiliului

                        (JO L 14, 21.1.2003, p. 1)

                        Regulamentul (CE) nr 1192/2003 al Comisiei

                        (JO L 167, 4.7.2003, p. 13)

                        Regulamentul (CE) nr 1304/2007 al Comisiei

                        (JO L 290, 8.11.2007, p. 14)

                        Numai articolul 3

                        Regulamentul (CE) nr. 219/2009 al Parlamentului European și al Consiliului

                        (JO L 87, 31.3.2009, p. 109)

                        Numai punctul 4.4 din anexă

                        Regulamentul (UE) nr. 2016/2032 al Parlamentului
                           European și al Consiliului

                           (JO L 317, 23.11.2016, p. 105)

               _____________

               ANEXA X

               Tabel de corespondență

                        Regulamentul (CE) nr. 91/2003

                        Prezentul regulament

                        Articolele 1, 2 și 3

                        Articolele 1, 2 și 3

                        Articolul 4(1), teza introductivă

                        Articolul 4(1), teza introductivă

                        Articolul 4(1)(a)

                        Articolul 4(1)(a)

                        Articolul 4(1)(c)

                        Articolul 4(1)(b)

                        Articolul 4(1)(e)

                        Articolul 4(1)(c)

                        Articolul 4(1)(f)

                        Articolul 4(1)(d)

                        Articolul 4(1)(g)

                        Articolul 4(1)(e)

                        Articolul 4(2), (3) și (4)

                        Articolul 4(2), (3) și (4)

                        Articolul 4(5)

                        –

                        Articolele 5, 6 și 7

                        Articolele 5, 6 și 7

                        Articolul 8(1)

                        Articolul 8(1)

                        Articolul 8(1a)

                        Articolul 8(2)

                        Articolul 8(2)

                        Articolul 8(3)

                        Articolul 8(3)

                        Articolul 8(4)

                        Articolul 8(4)

                        Articolul 8(5)

                        Articolele 9, 10 și 11

                        Articolele 9, 10 și 11

                        –

                        Articolul 12

                        Articolul 13

                        Articolul 13

                        Anexa A

                        Anexa I

                        Anexa C

                        Anexa II

                        Anexa E

                        Anexa III

                        Anexa F

                        Anexa IV

                        Anexa G

                        Anexa V

                        Anexa J

                        Anexa VI

                        Anexa K

                        Anexa VII

                        Anexa L

                        Anexa VIII

                        –

                        Anexa IX

                        –

                        Anexa X

               _____________

                     (1)
                  Directiva 2008/68/CE a Parlamentului European și a Consiliului din 24 septembrie 2008 privind transportul interior de mărfuri periculoase (OJ L 260, 30.9.2008, p. 13).


				|

		52012PC0332

			Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat /* COM/2012/0332 final - 2012/0162 (COD) */

			   	EXPUNERE DE MOTIVE
1.           CONTEXTUL
PROPUNERII
Tratatul privind
funcționarea Uniunii Europene (TFUE) face distincție între
competențele delegate Comisiei de a adopta acte fără caracter
legislativ și cu domeniu de aplicare general, care completează sau
modifică anumite elemente neesențiale ale actului legislativ, astfel
cum prevede articolul 290 alineatul (1) din TFUE (acte delegate), și
competențele conferite Comisiei de a adopta condiții unitare de
punere în aplicare a actelor obligatorii din punct de vedere juridic ale
Uniunii, astfel cum prevede articolul 291 alineatul (2) din TFUE (acte de
punere în aplicare).
În contextul
alinierii Regulamentului (CE) nr. 1005/2008 la noile norme din TFUE,
competențele definite în prezent în regulamentul respectiv au fost
reclasificate în competențe delegate și competențe de executare.

În urma acestui
exercițiu, a fost elaborat un proiect de propunere de modificare a
Regulamentului (CE) nr. 1005/2008.
În temeiul
articolului 290 din tratat, organul legislativ încredințează Comisiei
sarcina de a completa sau de a modifica anumite elemente neesențiale din
regulamentul în cauză. Comisia trebuie să fie împuternicită
să adopte acte delegate care să îi permită să
scutească navele de pescuit de notificarea informațiilor sau să
stabilească perioade de notificare diferite, să stabilească
criterii de referință pentru inspecțiile operațiunilor de
debarcare și de transbordare efectuate de nave de pescuit ale unor
țări terțe, să adapteze regimul de certificare a capturilor
pentru anumite produse pescărești obținute de nave de pescuit de
mici dimensiuni, inclusiv posibilitatea de a folosi un certificat de
captură simplificat, să modifice lista produselor neincluse în
domeniul de aplicare al regulamentului, să adapteze termenul de depunere a
certificatului de captură în funcție de tipul de produs
pescăresc, de distanța până la locul de intrare sau de mijlocul
de transport utilizat, să stabilească norme privind eliberarea,
modificarea sau retragerea certificatelor operatorilor economici autorizați
sau privind suspendarea ori revocarea statutului de operator economic
autorizat, precum și privind condițiile de valabilitate a
certificatelor operatorilor economici autorizați, precum și să
stabilească criterii de verificare ale Uniunii în contextul
gestionării riscurilor.
În temeiul
articolului 291 din tratat, organul legislativ conferă Comisiei
competențe de executare în vederea asigurării unor condiții
uniforme pentru punerea în aplicare a Regulamentului (CE) nr. 1005/2008, în
special: stabilirea de formulare de notificare prealabilă, stabilirea de
proceduri și de formulare de declarare a debarcării și a
transbordării, adoptarea, în acord cu statele de pavilion, a certificatelor
de captură stabilite, validate sau prezentate prin mijloace electronice
sau bazate pe sisteme de trasabilitate electronice care asigură
același nivel de control de către autorități, stabilirea
și modificarea listei regimurilor de certificare a capturilor adoptate de
organizațiile regionale de gestionare a pescuitului care respectă
Regulamentul UE privind INN, stabilirea unor condiții comune în toate
statele membre pentru procedurile și formularele privind solicitarea
și eliberarea certificatelor operatorilor economici autorizați, a
unor norme privind verificarea operatorului economic autorizat și a unor
norme privind schimbul de informații între operatorul economic autorizat
și autoritățile din statele membre, între statele membre și
între statele membre și Comisie, stabilirea listei de nave de pescuit INN
a Uniunii, eliminarea navelor de pe lista de nave de pescuit INN a Uniunii,
integrarea listelor de nave de pescuit INN adoptate de organizații
regionale de gestionare a pescuitului în lista de nave de pescuit INN a
Uniunii, identificarea țărilor terțe necooperante, includerea
unor țări terțe identificate pe o listă a țărilor
terțe necooperante, eliminarea unor țări terțe de pe lista
țărilor terțe necooperante, adoptarea unor măsuri de
urgență în favoarea unor țări terțe în condiții
specifice, stabilirea formatului pentru transmiterea de către statele
membre a informațiilor referitoare la navele de pescuit reperate și
stabilirea normelor privind asistența reciprocă.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
Nu au fost
necesare nici consultarea părților interesate, nici evaluarea
impactului.
3.           ELEMENTE JURIDICE ALE
PROPUNERII
·      Rezumatul acțiunii propuse
Identificarea
competențelor conferite Comisiei prin Regulamentul (CE) nr. 1005/2008 al
Consiliului și clasificarea acestora drept competențe delegate sau de
executare, precum și adaptarea anumitor dispoziții la procedurile
decizionale ale Tratatului de la Lisabona.
·      Temei juridic
Articolul 43
alineatul (2) din Tratatul privind funcționarea Uniunii Europene.
·      Principiul subsidiarității
Propunerea
intră în sfera competenței exclusive a Uniunii Europene.
·      Principiul proporționalității
Propunerea
modifică măsuri deja existente în Regulamentul (CE) nr. 1005/2008 al
Consiliului, prin urmare nu este pus în discuție principiul
proporționalității.
·
Alegerea instrumentului
Instrumentul propus: Regulament al Parlamentului European și al
Consiliului.
Alte instrumente
nu ar fi adecvate din următorul motiv: un regulament trebuie modificat
printr-un alt regulament.
4.           IMPLICAȚIILE
BUGETARE
Această
măsură nu presupune cheltuieli suplimentare pentru Uniune.
2012/0162 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
de modificare a Regulamentului (CE) nr. 1005/2008
al Consiliului de instituire a unui sistem comunitar pentru prevenirea,
descurajarea și eliminarea pescuitului ilegal, nedeclarat și
nereglementat
PARLAMENTUL EUROPEAN ȘI CONSILIUL
UNIUNII EUROPENE,
având în vedere
Tratatul privind funcționarea Uniunii Europene, în special articolul 43
alineatul (2),
având în vedere
propunerea Comisiei Europene,
după
transmiterea proiectului de act legislativ către parlamentele
naționale,
având în vedere
avizul Comitetului Economic și Social European:
hotărând în
conformitate cu procedura legislativă ordinară,
întrucât:
(1)       Regulamentul (CE) nr. 1005/2008[1] al Consiliului din 29
septembrie 2008 de instituire a unui sistem comunitar pentru prevenirea,
descurajarea și eliminarea pescuitului ilegal, nedeclarat și
nereglementat împuternicește Comisia în vederea punerii în aplicare a
unora dintre dispozițiile regulamentului respectiv și rezervă
anumite competențe de punere în aplicare a Consiliului.
(2)       În urma intrării în
vigoare a Tratatului de la Lisabona, anumite competențe conferite în
temeiul Regulamentului (CE) nr. 1005/2008 trebuie aliniate la
articolele 290 și 291 din Tratatul privind funcționarea
Uniunii Europene.
(3)       În vederea aplicării
unora dintre dispozițiile Regulamentului (CE) nr. 1005/2008,
competența de a adopta acte în conformitate cu articolul 290 din Tratatul
privind funcționarea Uniunii Europene trebuie delegată Comisiei în
ceea ce privește următoarele:
–
exceptarea de la unele cerințe de informare
impuse navelor de pescuit sau stabilirea unor perioade de notificare diferite
pentru anumite categorii de nave de pescuit,
–
stabilirea de criterii de referință
pentru inspecțiile operațiunilor de debarcare și de transbordare
efectuate de nave de pescuit ale unor țări terțe,
–
stabilirea listei de produse excluse din domeniul
de aplicare al certificatului de captură,
–
adaptarea regimului de certificare a capturilor
pentru anumite produse pescărești obținute de nave de pescuit de
mici dimensiuni, inclusiv posibilitatea de a folosi un certificat de
captură simplificat,
–
adaptarea termenului de depunere a certificatului
de captură în funcție de tipul de produs pescăresc, de
distanța până la locul de intrare pe teritoriul Uniunii sau de
mijlocul de transport utilizat,
–
stabilirea de norme privind eliberarea, modificarea
sau retragerea certificatelor operatorilor economici autorizați sau
privind suspendarea ori revocarea statutului de operator economic autorizat,
precum și privind condițiile de valabilitate a certificatelor
operatorilor economici autorizați, precum și
–
stabilirea de criterii de verificare ale Uniunii în
contextul gestionării riscurilor.
(4)       Este deosebit de important ca
Comisia să desfășoare consultări adecvate în etapa
pregătitoare a adoptării actelor delegate, inclusiv la nivel de
experți. În momentul pregătirii și elaborării actelor delegate,
Comisia trebuie să garanteze transmiterea simultană, promptă
și adecvată a documentelor relevante către Parlamentul European
și Consiliu.
(5)       Pentru a asigura
condiții unitare de punere în aplicare a Regulamentului (CE) nr. 1005/2008
al Consiliului, Comisiei trebuie să i se confere competențe de executare
în conformitate cu articolul 291 din Tratatul privind funcționarea Uniunii
Europene în ceea ce privește următoarele:
–
stabilirea de formulare de notificare
prealabilă,
–
stabilirea de proceduri și de formulare de
declarare a debarcării și a transbordării,
–
adoptarea, în acord cu statele de pavilion, a certificatelor
de captură stabilite, validate sau prezentate prin mijloace electronice
sau bazate pe sisteme de trasabilitate electronice care asigură
același nivel de control de către autorități,
–
stabilirea și modificarea listei regimurilor
de certificare a capturilor adoptate de organizațiile regionale de
gestionare a pescuitului care respectă Regulamentul UE privind INN,
–
stabilirea unor condiții comune în toate
statele membre pentru procedurile și formularele privind solicitarea
și eliberarea certificatelor operatorilor economici autorizați, a
unor norme privind verificarea operatorului economic autorizat și a unor
norme privind schimbul de informații între operatorul economic autorizat
și autoritățile din statele membre, între statele membre și
între statele membre și Comisie,
–
stabilirea listei de nave de pescuit INN a Uniunii,

–
eliminarea navelor de pe lista de nave de pescuit
INN a Uniunii,
–
integrarea listelor de nave de pescuit INN adoptate
de organizații regionale de gestionare a pescuitului în lista de nave de
pescuit INN a Uniunii,
–
identificarea țărilor terțe
necooperante,
–
includerea unor țări terțe
identificate pe o listă a țărilor terțe necooperante,
–
eliminarea unor țări terțe de pe
lista țărilor terțe necooperante,
–
adoptarea unor măsuri de urgență în
favoarea unor țări terțe în condiții specifice,
–
stabilirea formatului pentru transmiterea de
către statele membre a informațiilor referitoare la navele de pescuit
reperate și
–
stabilirea normelor privind asistența
reciprocă.
Atunci când este necesar controlul din partea statelor membre, aceste
competențe trebuie exercitate în conformitate cu Regulamentul (UE) nr. 182/2011[2] al Parlamentului European și al Consiliului din 16 februarie 2011
de stabilire a normelor și principiilor generale privind mecanismele de
control de către statele membre al exercitării competențelor de
executare de către Comisie.
(6)       Ca urmare a intrării în
vigoare a Tratatului de la Lisabona, articolul 52 trebuie să fie eliminat.
Acest articol a fost deja utilizat pentru stabilirea cadrului juridic pentru
certificatul de captură simplificat și pentru stabilirea acordurilor
administrative cu țări terțe în temeiul articolului 12 alineatul
(4) și al articolului 20 alineatul (4). Mai este necesar să se
confere Comisiei competențele necesare pentru a adopta acte delegate
pentru adaptarea regimului de certificare a capturilor pentru anumite produse
pescărești obținute de nave de pescuit de mici dimensiuni,
inclusiv posibilitatea de a folosi un certificat de captură simplificat,
și competențe de executare pentru adoptarea de către Comisie, în
acord cu statele de pavilion, a certificatelor de captură stabilite,
validate și prezentate prin mijloace electronice sau bazate pe sisteme de trasabilitate
electronice care asigură același nivel de control de către
autorități.
(7)       În urma intrării în
vigoare a Tratatului de la Lisabona, este necesar să se adapteze
dispoziția privind măsurile temporare, care prevede transmiterea
către Consiliu a anumitor măsuri ale Comisiei, în anumite
condiții.
(8)       Dispozițiile
Regulamentului (CE) nr. 1005/2008 al Consiliului vizând stabilirea unei liste a
țărilor terțe necooperante și eliminarea unor
țări terțe de pe lista respectivă conferă
competențe decizionale Consiliului. În urma intrării în vigoare a
Tratatului de la Lisabona, este necesar ca dispozițiile respective să
fie aliniate la noile proceduri aplicabile politicii comune în domeniul
pescuitului.
(9)       Regulamentul (CE) nr. 1005/2008
trebuie, prin urmare, să fie modificat în mod corespunzător,
ADOPTĂ PREZENTUL REGULAMENT:
Articolul 1
Regulamentul (CE) nr. 1005/2008 se
modifică după cum urmează:
1.           Articolul 6 se modifică
după cum urmează:
a) se adaugă alineatul următor (1a):
„1a) Comisia poate stabili formularul pentru
notificarea prealabilă menționată la alineatul (1) de mai sus
prin acte de punere în aplicare, în conformitate cu procedura de examinare
menționată la articolul 54 alineatul (2).
b) alineatul (3) se înlocuiește cu
următorul text:
„3. În
conformitate cu articolul 54a, Comisiei i se conferă competența de a
adopta acte delegate de exceptare a anumitor categorii de nave de pescuit din
țări terțe de la obligația prevăzută la alineatul
(1) pentru o perioadă limitată și care se poate reînnoi sau
poate prevedea o altă perioadă de notificare, luând în considerare, inter
alia, tipul de produs pescăresc, distanța dintre zonele de
pescuit, locurile de debarcare și porturile în care navele respective sunt
înregistrate sau înmatriculate .
2.           La articolul 8, alineatul (3)
se înlocuiește cu următorul text:
„3.
Procedurile de declarare a debarcărilor și transbordărilor
și formularele de declarație se stabilesc prin acte de punere în
aplicare. Actele de punere în aplicare respective se adoptă în conformitate
cu procedura de examinare menționată la articolul 54 alineatul (2).”
3.           La articolul 9, alineatul (1)
se înlocuiește cu următorul text:
„1.
Statele membre efectuează anual inspecții în porturile lor desemnate
pentru cel puțin 5 % din operațiunile de debarcare și de
transbordare efectuate de nave de pescuit ale unor țări terțe,
în conformitate cu criteriile de referință stabilite pe baza
gestionării riscurilor, fără a aduce atingere pragurilor
superioare adoptate de organizațiile regionale de gestionare a
pescuitului. În conformitate cu articolul 54a, Comisiei i se conferă
competența de a adopta acte delegate de stabilire a criteriilor de
referință respective.”
4.           Articolul 12 se modifică
după cum urmează:
a) Se adaugă alineatul (4a).
„(4a) Comisia adoptă, prin acte de punere în
aplicare, certificatele de captură stabilite în cadrul cooperării
prevăzute la articolul 20 alineatul (4). Aceste acte de punere în aplicare
se adoptă în conformitate cu procedura de examinare menționată
la articolul 54 alineatul (2).
b) alineatul (5) se înlocuiește cu
următorul text:
„5. Lista din anexa I conținând produsele
excluse din domeniul de aplicare al certificatului de captură poate fi
revizuită anual. În conformitate cu articolul 54a, Comisiei i se
conferă competența de a adopta acte delegate de modificare a listei
pe baza următoarelor elemente:
(a)     inspecțiile navelor de pescuit din
țările terțe în porturile statelor membre;
(b)     implementarea regimului de certificare a
capturii pentru importul și exportul produselor pescărești;
(c)     implementarea sistemului de alertă
al Uniunii;
(d)     identificarea navelor de pescuit
implicate în activități de pescuit INN;
(e)     identificarea resortisanților care
sprijină sau sunt angajați în activități de pescuit INN;
(f)      punerea în aplicare a dispozițiilor
adoptate la nivelul anumitor organizații regionale de gestionare a
pescuitului cu privire la reperările de nave de pescuit;
(g)     rapoartele de la statele membre.”
c) se adaugă următorul alineat (6):
„6. În
conformitate cu articolul 54a, Comisiei i se conferă competența de a
adopta acte delegate de adaptare a regimului de certificare a capturilor pentru
anumite produse pescărești obținute de nave de pescuit de mici
dimensiuni, inclusiv, dacă este necesar, un model de certificat de
captură simplificat.”
5.           La articolul 13, alineatul (1)
se înlocuiește cu următorul text:
1. Documentele de captură și orice alte
documente conexe, validate în conformitate cu sistemele de documentare a
capturilor adoptate de către o organizație regională de
gestionare a pescuitului, care sunt recunoscute ca respectând cerințele
stabilite prin prezentul regulament, sunt acceptate ca certificate de captură
privind produsele pescărești din speciile la care se aplică
asemenea sisteme de documentare a capturilor și se supun cerințelor
de control și verificare care incumbă statului membru de import, în
conformitate cu articolele 16 și 17, și dispozițiilor privind
refuzul importului de la articolul 18. Lista acestor sisteme de documentare a
capturilor se stabilește prin acte de punere în aplicare. Aceste acte de
punere în aplicare se adoptă în conformitate cu procedura de examinare
menționată la articolul 54 alineatul (2).
6.           Articolul 16 se modifică
după cum urmează:
a) alineatul (1) se înlocuiește cu
următorul text:
„1.
Certificatul de captură validat se prezintă de către importator
autorităților competente ale statului membru în care se
intenționează să se importe produsul într-un termen stabilit
inițial la cel puțin trei zile lucrătoare înainte de timpul
estimat de sosire la locul de intrare pe teritoriul Uniunii. Termenul de trei
zile lucrătoare poate fi adaptat, prin acte delegate adoptate în
conformitate cu articolul 54a, în funcție de tipul de produs
pescăresc, de distanța până la locul de intrare pe teritoriul
Uniunii sau de mijlocul de transport utilizat. Aceste autorități
competente, în baza gestionării riscurilor, controlează certificatul
de captură având în vedere informațiile furnizate prin notificarea
primită de la statul de pavilion în conformitate cu articolele 20 și 22.”
b) alineatul (3) se înlocuiește cu
următorul text:
„3.
Criteriile pentru acordarea de către autoritățile competente ale
unui stat membru a statutului de operator economic autorizat unui importator
includ următoarele:
(a)     stabilirea importatorului pe teritoriul
statului membru respectiv;
(b)     un număr și un volum suficient
de operații de import care să justifice punerea în aplicare a
procedurii menționate la alineatul (2);
(c)     antecedente corespunzătoare în ceea
ce privește respectarea măsurilor de conservare și de
gestionare;
(d)     un sistem satisfăcător de
gestionare a documentelor comerciale și, după caz, de transport
și de prelucrare, care să permită controale și
verificări corespunzătoare în sensul prezentului regulament;
(e)     existența unor facilități
în ceea ce privește efectuarea acestor controale și verificări;
(f)      după caz, standarde practice de
competență sau calificări profesionale în legătură directă
cu activitatea desfășurată; precum și
(g)     după caz, dovada
solvabilității financiare.
Statele membre comunică Comisiei numele
și adresa operatorilor economici autorizați cât de repede posibil
după acordarea acestui statut. Comisia pune la dispoziția statelor
membre aceste informații, prin mijloace electronice."
c) se adaugă următoarele alineate (4)
și (5):
„4. Pe
baza criteriilor de la alineatul (3), în conformitate cu articolul 54a,
Comisiei i se conferă competența de a adopta acte delegate prin care
se stabilesc:
(a)     norme privind suspendarea ori revocarea
statutului de operator economic autorizat,
(b)     norme privind condițiile de
valabilitate a certificatelor operatorilor economici autorizați,
(c)     norme privind eliberarea, modificarea sau
retragerea certificatelor operatorilor economici aprobați.
5. Comisia adoptă acte de punere în aplicare
în conformitate cu procedura de examinare menționată la articolul 54
alineatul (2) în ceea ce privește:
(a)     procedurile și formularele privind
solicitarea și eliberarea certificatelor operatorilor economici
autorizați,
(b)     normele privind modalitatea de efectuare
a verificării operatorilor economici autorizați,
(c)     normele privind schimbul de
informații între operatorul economic autorizat și
autoritățile din statele membre, între statele membre și între
statele membre și Comisie.”
7.           La articolul 17, alineatul (3)
se înlocuiește cu următorul text:
„3.
Verificările se concentrează asupra riscurilor identificate pe baza
criteriilor elaborate la nivel național sau la nivelul Uniunii în cadrul
gestionării riscurilor. Statele membre notifică Comisiei criteriile
lor naționale în termen de 30 de zile lucrătoare după 29
octombrie 2008 și actualizează aceste informații. În
conformitate cu articolul 54a, Comisiei i se conferă competența de a
adopta acte delegate de stabilire a criteriilor Uniunii în baza cărora
să se poată efectua în timp util analize de risc și
evaluări globale ale informațiilor relevante privind controlul.
8.           La articolul 27, alineatul (1)
se înlocuiește cu următorul text:
„1.
Comisia stabilește o listă de nave de pescuit INN a Uniunii prin acte
de punere în aplicare adoptate în conformitate cu procedura de examinare
menționată la articolul 54 alineatul (2). Lista include navele de
pescuit despre care, în urma măsurilor adoptate în temeiul articolelor 25
și 26 și pe baza criteriilor cuprinse în dispozițiile
respective, s-au obținut, în conformitate cu prezentul regulament,
informații în baza cărora se stabilește că navele în
cauză sunt implicate în activități de pescuit INN și
că statele lor de pavilion nu s-au conformat cererilor oficiale
menționate la articolul 26 alineatul (2) literele (b) și (c) și
la articolul 26 alineatul (3) literele (b) și (c) ca răspuns la
activitățile de pescuit INN respective.”
9.           La articolul 28, alineatul (1)
se înlocuiește cu următorul text:
„1.Comisia elimină o navă de pescuit de
pe lista de nave de pescuit INN a Uniunii, prin acte de punere în aplicare
adoptate în conformitate cu procedura de examinare menționată la
articolul 54 alineatul (2), dacă statul de pavilion al navei de pescuit
demonstrează că:
(a)     nava nu s-a implicat în niciuna dintre
activitățile de pescuit INN din cauza cărora a fost inclusă
în listă; sau
(b)     s-au aplicat sancțiuni
proporționale, disuasive și eficace ca răspuns la
activitățile de pescuit INN respective, în special pentru navele de
pescuit care arborează pavilionul unui stat membru în conformitate cu
Regulamentul (CE) nr. 1224/2009.”
10.         La articolul 30, alineatul (1)
se înlocuiește cu următorul text:
„1. Pe lângă navele de pescuit
menționate la articolul 27, se includ pe lista de nave de pescuit INN a
Uniunii, prin acte de punere în aplicare, navele de pescuit incluse pe listele
de nave de pescuit INN adoptate de organizațiile regionale de gestionare a
pescuitului. Aceste acte de punere în aplicare se adoptă în conformitate
cu procedura de examinare menționată la articolul 54 alineatul (2).
Eliminarea acestor nave de pe lista de nave de pescuit INN a Uniunii depinde de
deciziile luate în acest sens de către organizația regională de
gestionare a pescuitului competentă.
11.         La articolul 31, alineatul (1)
se înlocuiește cu următorul text:
„1. Comisia, prin acte de punere în aplicare,
identifică țările terțe pe care aceasta le consideră
ca țări necooperante în ceea ce privește combaterea
activităților de pescuit INN, pe baza criteriilor menționate în
prezentul articol. Actele de punere în aplicare respective se adoptă în
conformitate cu procedura de examinare menționată la articolul 54
alineatul (2).”
12.         La articolul 33, alineatul (1)
se înlocuiește cu următorul text:
„1. Comisia, prin acte de punere în aplicare,
include țările terțe identificate în conformitate cu articolul 31
alineatul (1) pe o listă a țărilor terțe necooperante.
Actele de punere în aplicare respective se adoptă în conformitate cu
procedura de examinare menționată la articolul 54 alineatul (2).”
13.         La articolul 34, alineatul (1)
se înlocuiește cu următorul text:
„1. Comisia, prin acte de punere în aplicare,
elimină o țară terță de pe lista de țări
terțe necooperante dacă țara terță în cauză
demonstrează că situația care a justificat includerea sa pe
listă a fost remediată. De asemenea, decizia de eliminare ia în
considerare dacă țările terțe în cauză identificate au
adoptat măsuri concrete care permit să se obțină o
îmbunătățire durabilă a situației. Actele de punere în
aplicare respective se adoptă în conformitate cu procedura de examinare
menționată la articolul 54 alineatul (2).”
14.         Articolul 36 se
înlocuiește cu următorul text:
„Articolul 36
Măsuri
temporare
1. Dacă există dovezi că
măsurile adoptate de o țară terță subminează
măsurile de conservare și gestionare adoptate de o organizație
regională de gestionare a pescuitului, Comisia poate, prin acte de punere
în aplicare și în conformitate cu obligațiile sale
internaționale, să stabilească măsuri temporare, cu o
durată maximă de șase luni, pentru a atenua efectele
măsurilor respective adoptate de țara terță. Comisia poate
adopta o nouă decizie de prelungire a măsurilor temporare cu cel mult
șase luni.
2. Măsurile temporare menționate la
alineatul (1) pot să prevadă că:
(a)     navele de pescuit autorizate să
pescuiască și care arborează pavilionul țării
terțe în cauză nu primesc acces în porturile statelor membre, cu
excepția cazurilor de forță majoră sau de pericol în sensul
articolului 4 alineatul (2) pentru servicii strict necesare în vederea
remedierii acestor situații;
(b)     navele de pescuit care arborează
pavilionul unui stat membru nu sunt autorizate să participe la
operațiuni comune de pescuit cu navele care arborează pavilionul
țării terțe în cauză;
(c)     navele de pescuit care arborează
pavilionul unui stat membru nu sunt autorizate să pescuiască în apele
maritime aflate sub jurisdicția țării terțe în cauză,
fără a aduce atingere dispozițiilor stabilite în acordurile
bilaterale de pescuit;
(d)     nu se autorizează furnizarea de
pește viu pentru fermele piscicole din apele maritime aflate sub
jurisdicția țării terțe în cauză;
(e)     peștele viu capturat de navele de
pescuit care arborează pavilionul țării terțe în cauză
nu este acceptat pentru uzul fermelor piscicole din apele maritime aflate sub
jurisdicția unui stat membru.
3. Măsurile temporare produc efecte imediate.
Măsurile temporare sunt comunicate statelor membre și țării
terțe în cauză și sunt publicate în Jurnalul Oficial al Uniunii
Europene.”
15.         La articolul 49, alineatul (1)
se înlocuiește cu următorul text:
„1. Statele membre care obțin informații
documentate corespunzător cu privire la navele de pescuit reperate
transmit fără întârziere aceste informații Comisiei sau
organismului desemnat de aceasta, în formatul stabilit prin acte de punere în
aplicare. Actele de punere în aplicare respective se adoptă în
conformitate cu procedura de examinare menționată la articolul 54
alineatul (2).”
16.         La articolul 51, alineatul (3)
se înlocuiește cu următorul text:
„3. Comisiei i se conferă competența de
a adopta, prin acte de punere în aplicare, norme privind asistența
reciprocă în ceea ce privește:
(a)     cooperarea administrativă între statele
membre, țările terțe, Comisie și organismul desemnat de
aceasta, în special în ceea ce privește protejarea datelor cu caracter
personal și utilizarea informațiilor și protejarea secretului
profesional și comercial,
(b)     costurile aferente efectuării unei
cereri de asistență,
(c)     desemnarea autorității unice a
statelor membre,
(d)     comunicarea măsurilor de
urmărire luate de autoritățile naționale în urma schimbului
de informații,
(e)     cererea de asistență, inclusiv
cereri de informații, de luare a unor măsuri și cereri de
notificări administrative, precum și stabilirea de termene pentru
tratarea cererilor respective,
(f)      comunicarea de informații
fără o cerere prealabilă și
(g)     relațiile statelor membre cu Comisia
și cu țările terțe.
Actele de punere în aplicare respective se
adoptă în conformitate cu procedura de examinare menționată la
articolul 54 alineatul (2).”
17.         Articolul 52 se elimină.
18.         Articolul 54 se
înlocuiește cu următorul text:
„Articolul 54
Procedura comitetului
1. Comisia este
asistată de Comitetul pentru pescuit și acvacultură instituit
prin articolul 30 din Regulamentul (CE) nr. 2371/2002. Comitetul
reprezintă un comitet în sensul definiției din Regulamentul (UE)
nr. 182/2011.
2. Atunci când se
face trimitere la prezentul alineat, se aplică articolul 5 din
Regulamentul (UE) nr. 182/2011.”
19.         Se introduce următorul
articol 54a:
„Articolul 54a
Exercitarea
delegării
1.       Se conferă Comisiei competența
de a adopta acte delegate, sub rezerva condițiilor stabilite la prezentul
articol.
2.       Delegarea de competențe
menționată la articolul 6 alineatul (3), articolul 9 alineatul (1),
articolul 12 alineatele (5) și (6), articolul 16 alineatele (1) și (4)
și articolul 17 alineatul (3) se acordă pentru o perioadă de
timp nedeterminată.
3.       Delegarea de competențe
menționată la articolul 6 alineatul (3), articolul 9 alineatul (1),
articolul 12 alineatele (5) și (6), articolul 16 alineatele (1) și (4)
și articolul 17 alineatul (3) poate fi revocată în orice moment de
Parlamentul European sau de Consiliu. O decizie de revocare pune capăt
delegării de competențe specificată în decizia respectivă.
Decizia de revocare intră în vigoare în ziua următoare datei
publicării deciziei în Jurnalul Oficial al Uniunii Europene sau la
o dată ulterioară specificată în decizie. Decizia nu aduce
atingere valabilității niciunuia dintre actele delegate deja în
vigoare.
4.       Imediat ce adoptă un act delegat,
Comisia notifică simultan Parlamentului European și Consiliului acest
lucru.
5.       Un act delegat adoptat în conformitate cu
articolul 6 alineatul (3), articolul 9 alineatul (1), articolul 12 alineatele (5)
și (6), articolul 16 alineatele (1) și (4) și articolul 17
alineatul (3) intră în vigoare doar dacă Parlamentul European și
Consiliul nu au formulat nicio obiecție în termen de 2 luni de la
comunicarea actului către Parlamentul European și Consiliu sau
dacă, înainte de expirarea acestui termen, atât Parlamentul European cât
și Consiliul au informat Comisia că nu au obiecții. Termenul în
cauză se prelungește cu 2 luni la inițiativa Parlamentului
European sau a Consiliului.”
Articolul 2
Prezentul regulament intră în vigoare în
a douăzecea zi de la data publicării în Jurnalul Oficial al
Uniunii Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
Pentru Parlamentul European                      Pentru
Consiliu
Președintele                                                  Președintele
[1]               JO L 286, 29.10.2008
[2]               JO L 55, 28.2.2011, p. 13.